คือหนูเดือนหน้าจะอายุ14แล้วค่ะหนูมีอาการน้อยใจง่ายมากๆค่ะแถมอารมณ์ร้อนง่ายจากเดิมแล้วก็แปรปรวนจนบางทีก็ทำให้ทะเลาะกับคนในครอบครัวอะค่ะอาการน้อยใจของหนูส่วนใหญ่เกิดจากคนรอบตัวอะค่ะรู้สึกเหมือนไม่ถูกรักรู้สึกอิจฉาคนอื่นแถมรู้สึกเหมือนคนเรื่องของความสนใจอะค่ะขาดความอบอุ่นเลยแหละค่ะหนูเป็นคนชอบเครียดแล้วก็ชอบเก็บคำพูดเล็กๆน้อยๆมาคิดอะค่ะหนูอยากร้องไห้ตลอดเลยค่ะหนูไม่มีความสุขมากหลายเดือนแล้วค่ะหนูเป็นอะไรคะ
สวัสดีค่ะ อาการรู้สึกขี้น้อยใจ อารมณ์แปรปรวนง่ายมากๆ บางครั้งก็อารมณ์ร้อน เครียด เอาคำพูดคนอื่นมาคิดเล็ก คิดน้อยนั้น อาจจะเป็นอาการที่เกิดขึ้นได้ในคนปกติ ที่ต้องเจอหรือไปอยู่ในสภาวะเดียวกัน แต่มักเป็นอารมณ์ที่เกิดขึ้นชั่วคราวหายได้เอง หากมีอารมณ์แปรปรวนต่อเนื่อง ซึมเศร้า หดหู่ต่อเนื่องนานๆ อาจจะต้องนึกถึงความผิดปกติเช่นภาวะซึมเศร้า โรคซึมเศร้า ความผิดปกติทางอารมณ์ไว้ด้วยถ้าเป็นอาการหดหู่ อารมณ์แปรปรวนต่อเนื่องมาเกิน 2 สัปดาห์ไม่มีช่วงที่ดีขึ้นเลย และอาการส่งผลต่อการเรียน การทำงาน การเข้าสังคม พฤติกรรมการกิน การนอนเปลี่ยนแปลงไป อาจจัดว่าเป็นโรคซึมเศร้าได้ ควรไปพบแพทย์เพื่อตรวจสุขภาพจิตอย่างละเอียดและรับยารักษาอย่างเหมาะสมอต่อไปในเบื้องต้นพยายามพูดคุยระบายปัญหากับผู้ที่ไว้ใจได้ และหาสิ่งที่ชอบทำเพื่อผ่อนคลาย จะได้ไม่หมกมุ่นกับความคิดที่ทำให้ไม่สบายใจมากจนเกินไป